Come, let's do something for Bhojpuri...
जी आज के समय में जैसे की रउआ सब जानत बानी कि ई जय भोजपुरी साईट खाली एगो इन्टरनेट के पोर्टल नईखे रह गईल बल्कि एगो परिवार बन गईल बाटे। एजुगा कई लोगन के भाई मिलल बाड़े ता कई लोगन के बहिन, कई लोग त अपना परिवार के साथ भी एह साईट पे अपना के पंजीकृत कईले बाटे। आ जब लोग आपस में बात करत बाटे ता ऊ देख के लागत बाटे की ई सब भोजपुरियन के पहचान आज के नईखे बल्कि जन्म जन्मांतर के बाटे। त ई सब चीजन के बहुत करीब से देखला के बाद ई लागत बा कि जय भोजपुरी आज के समय में एगो साईट, एगो पोर्टल ना बल्कि एगो परिवार हो गईल बाटे, आ एह परिवार में हमनी के खुल के एक दुसरा से बात कई रहल बानी जा, आपन सुख दुख आपन नीमन बाउर आपन बढ़िया खराब एक दुसरा से बाँट रहल बानी जा। त ई सब देखला के बाद अइसन लागत बाटे कि हमनी के हर चीज हर सोच हर बात एगो परिवार लेखा बाटे। बस वोही के ध्यान में राख के इ सोचल गईल ह कि काहे ना एगो अइसन विषय बनावल जाऊ जहवाँ हर सदस्य लोगन के नीमन- बाउर समाचार से सब लोगन के अवगत करावल जाव, जवना से सब लोग आपन खुशी आपन दुख वोह सदस्य से बाँट लेसु आ और भी लोगन के वोह बारे में जानकारी हो जाव।
जानकारी जइसे केहू के शादी भईला के, केहू के नौकरी लगला के, केहू के कवनो इम्तिहान पास भईला के, केहू के लइका- लइकी भईला के, केहू के कवनो दुखद समाचार (जवना में कम से कम हमनी के एगो वैचारिक सहयोग दे सकेनी जा) सब लोगन के साथ बाँटल जा सको।
ता बस इहे सब सोच के ई विषय के शुरू कईल जात बाटे आ उम्मीद बाटे के सब लोग अपना एह जय भोजपुरी परिवार के कवनो भी अइसन समाचार से अवगत करावत रही, अपना परिवार में सुचना देत रही। वइसे हमनी का निहोरा करब जा अपना सभ सदस्यन से कि अगर कवनो सदस्य के बारे में जानकारी मिलो, त एहिजा जरुर पोस्ट करीं।
जय भोजपुरी ।
Views: 5058
गुरु जी के गोड़ छु के प्रणाम आ जय भोजपुरी!
भगवान से इहे प्रार्थना बा की भगवान राउआ के निरोग राखी आ लमहर उमिर दी जवना से राउर मार्गदर्शन आ आशीर्वाद हमनी के मिळत रहो.
जय भोजपुरी!
Guru G ke sadar pranaam....
Bhagwan raura ke swasth banawle rakhas.. taki raur neh chhoh hamra aur hamra Samast Bhojpuriya pariwar ke milat raho...
jai Bhojpuri..
करुनाकर भगवन के दया से भोजपुरी माई के सेवा के जवन हमरा अवसर मिलल बा ओसे पुरा भोजपुरी समाज के आवाज में संतोस के साज देख के हम धन्य हो रहल बानी। भगवान हमरा अइसन छोट आदमी से अइसन गोट कार करा रहल बानी जवन भोजपुरी के भभीस के धरोहर बनी ई जान के जिनगी में नया जोस भर रहल बा।
हीरक जयन्ती के अवसर पर हमरा उमर के सीढ़ी के खेड़ी बढ़ावे खातिर जे सुभकामना दे रहल बा भगवान जी ओके जिनगी में सुविचार के धार बहावत रहीं आ जीये के सही राह पकड़ावत रहीं ईहे हमार आसिरबाद बा, हमरा हियरा के हुलास बा।
राउरे आपन-
बरतराज
जय भोजपुरी, जय भोजपुरिया
गुरु जी के प्रणाम आ जय भोजपुरी,
भगवान से हमनी सभे के इहे कर जोडिया बा कि रउआ के निरोग राखी आ लमहर उमिर दी जवना से राउर नेह-छोह आ असिरबाद हमनी के मिलत रहो.
जय भोजपुरी ...
भाई जी, अभी ले एह वेबसाइट के कवनो प्रिंट (पेपर) वर्शन उपलब्ध नइखे। वइसे, ज्यादा जानकारी खातिर रउआ हमनी के सहयोगी वेबसाइट www.bhojpuria.com आ www.rasoiya.com भी देख सकेनी।
© 2012 Created by Admin.
eng_Latn bho_Deva bho_Deva bho_Deva mai_Deva eng_Latn bho_Deva bho_Deva bho_Deva ind_Latn hau_Latn lit_Latn bho_Deva bho_Deva mai_Deva bho_Deva bho_Deva mai_Deva bho_Deva bho_Deva bho_Deva eng_Latn